CELEX: 62010CJ0601
Language: hu
Date: 2011-10-27
Title: A Bíróság (hatodik tanács) 2011. október 27-i ítélete.#Európai Bizottság kontra Görög Köztársaság.#Tagállami kötelezettségszegés - A 92/50/EGK és a 2004/18/EK irányelv - Szolgáltatásnyújtásra irányuló közbeszerzési szerződések - Ingatlan-nyilvántartási és várostervezési kiegészítő szolgáltatások - Hirdetmény előzetes közzététele nélkül lefolytatott tárgyalásos eljárás.#C-601/10. sz. ügy.

A Bíróság (hatodik tanács) 2011. október 27‑i ítélete – Bizottság kontra Görögország
      (C‑601/10. sz. ügy)
      „Tagállami kötelezettségszegés – A 92/50/EGK és a 2004/18/EK irányelv – Szolgáltatásnyújtásra irányuló közbeszerzési szerződések – Ingatlan‑nyilvántartási és várostervezési kiegészítő szolgáltatások – Hirdetmény előzetes közzététele nélkül lefolytatott tárgyalásos eljárás”
      1.                     Kötelezettségszegés megállapítása iránti kereset – A megalapozottság Bíróság általi vizsgálata – A kötelezettségszegésnek
            az érintett tagállam általi elismerése – Hatás hiánya (EUMSZ 258. cikk) (vö. 28. pont)
      2.                     Jogszabályok közelítése – Szolgáltatásnyújtásra irányuló közbeszerzési szerződések odaítélési eljárásai – 92/50 és 2004/18
            irányelvek – A közös szabályoktól való eltérések – Szigorú értelmezés – Különleges körülmények fennállása – Bizonyítási teher
            (2004/18 európai parlamenti és tanácsi irányelv, 31. cikk, 4. pont, a) alpont; 92/50 tanácsi irányelv, 11. cikk, (3) bekezdés,
            e) pont) (vö. 32–33. pont)
      3.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EUMSZ 258. cikk) (vö. 40. pont)
      4.                     Tagállamok – Kötelezettségek – Irányelvek végrehajtása – Kötelezettségszegés – A belső jogrendre alapított igazolás – Megengedhetetlenség
            (EUMSZ 258. cikk) (vö. 41. pont)
      Tárgy
      
         
               Tagállami kötelezettségszegés – A szolgáltatásnyújtásra irányuló közbeszerzési szerződések odaítélési eljárásainak összehangolásáról
                  szóló, 1992. június 18‑i 92/50/EGK tanácsi irányelv (HL L 209., 1. o.; magyar nyelvű különkiadás 6. fejezet, 1. kötet, 322. o.)
                  8. cikkének és 11. cikke (3) bekezdésének, valamint az építési beruházásra, az árubeszerzésre és a szolgáltatásnyújtásra irányuló
                  közbeszerzési szerződések odaítélési eljárásainak összehangolásáról szóló, 2004. március 31‑i 2004/18/EK európai parlamenti
                  és tanácsi irányelv (HL L 134., 114. o.; magyar nyelvű különkiadás 6. fejezet, 7. kötet, 132. o.) 20. cikkének és 31. cikke
                  (4) bekezdésének megsértése – Közbeszerzési szerződés odaítélése hirdetmény előzetes közzététele nélkül – Ingatlan‑nyilvántartási
                  és településfejlesztési kiegészítő szolgáltatásokra vonatkozó szerződés – Vaszilikon, Kasszandrasz, Egnatiiasz és Arethuszasz
                  települések.
               
            Rendelkező rész
      
         
                  1)
               
               
                  
               
               
                  	A Görög Köztársaság – mivel tárgyalásos eljárás keretében hirdetmény előzetes közzététele nélkül kötött a Vaszilikon, Kasszandra,
                     Egnatiiasz és Arethuszasz települések eredeti szerződéseiben nem szereplő, ingatlan‑nyilvántartási és várostervezési kiegészítő
                     szolgáltatásokra vonatkozó közbeszerzési szerződéseket – nem teljesítette az 1997. október 13‑i 97/52/EK európai parlamenti
                     és tanácsi irányelvvel módosított, a szolgáltatásnyújtásra irányuló közbeszerzési szerződések odaítélési eljárásainak összehangolásáról
                     szóló, 1992. június 18‑i 92/50/EGK tanácsi irányelv 8. cikkéből és 11. cikkének (3) bekezdéséből, valamint az építési beruházásra,
                     az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról
                     szóló, 2004. március 31‑i 2004/18/EK európai parlamenti és tanácsi irányelv 20. cikkéből és 31. cikkének (4) bekezdéséből
                     eredő kötelezettségeit.
                  
               
            
         
                  2)
               
               
                  
               
               
                  	A Bíróság a Görög Köztársaságot kötelezi a költségek viselésére.